Diari Oficial de la Generalitat Valenciana


Sumari del DOGV 8825, del 02-06-2020 (2020/3804)

RESOLUCIÓ de 23 de maig de 2020, del director general de l'Institut Valencià de la Joventut, de concessió de la subvenció a les entitats locals incloses en la línia nominativa de subvenció S6030000, «Suport a la Xarxa Jove», dels pressupostos de la Generalitat per a l'exercici 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8825

Data del DOGV
:   02-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3804


Data del document
:   23-05-2020

Organisme emissor
:   Institut Valencià de la Joventut

Tipus de document
:   Resolució

Descriptors 

:   * ajuda pública

RESOLUCIÓ de 23 de maig de 2020, del director general de l'Institut Valencià de la Joventut, de concessió de la subvenció a les entitats locals incloses en la línia nominativa de subvenció S6030000, «Suport a la Xarxa Jove», dels pressupostos de la Generalitat per a l'exercici 2020. [2020/3804]  
I. L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, atribueix a la Generalitat competència exclusiva en matèria de joventut (art.49.1.25) i d'institucions públiques de protecció i ajuda a les persones joves (art. 49.1.27) i, en el marc de l'Estatut, l'article 6 de la Llei 15/2017, de 10 de novembre, preveu que l'IVAJ és l'organisme encarregat de coordinar la política de joventut en l'àmbit territorial de la Comunitat Valenciana. D'altra banda, l'article 35 de la mateixa Llei 15/2017, també atribueix als ajuntaments una sèrie de competències en matèria de joventut.  
La política juvenil que desenvolupa l'Institut Valencià de la Joventut (IVAJ) s'emmarca en la participació de la joventut d'una manera lliure i eficaç, propiciant el marc adequat per al seu desenvolupament social, polític, econòmic i cultural, tal com estableix l'article 48 de la Constitució.  
II. L'IVAJ, regulat per la Llei 15/2017, de 10 de novembre, de la Generalitat, de Polítiques integrals de joventut, té entre les seues funcions la d'impulsar la prestació de serveis a la joventut, des del sector públic, i fomentar les relacions i la cooperació amb els ajuntaments, i també entre els municipis.  
De conformitat amb aquesta llei, les polítiques de joventut es dissenyaran integralment perquè s'ocupen de tots els àmbits vitals i socials de la joventut, i també transversalment, és a dir, des de tots els departaments de les administracions públiques. També estaran arrelades en el territori i es basaran en el principi de proximitat, per a garantir un major i millor servei directe a les persones joves. A més, tindran en compte les diferents realitats territorials i prestaran una atenció especial a les especificitats de l'àmbit rural. D'acord amb el que es disposa en l'article 39 de la Llei, la Xarxa Jove la componen la Generalitat, tots els ajuntaments de la Comunitat Valenciana i les administracions locals que tinguen entre els seus objectius la intervenció en joventut.  
  
El Pla concertat de joventut 2019 € 2023 de municipalització de les polítiques integrals de joventut, aprovat pel Consell Rector de l'IVAJ en la seua reunió del dia 16 d'octubre de 2018, inclou, entre altres punts, l'atorgament de subvencions perquè les entitats locals procedisquen a la contractació o el nomenament de professionals de joventut, del grup A i B per a l'any 2020 amb funcions, en el cas del grup A, de planificació, coordinació i organització polítiques integrals de joventut i per al grup B, amb funcions relacionades amb la intervenció directa amb els joves.  
  
Per això, l'Institut Valencià de la Joventut, en la corresponent línia nominativa dels pressupostos de la Generalitat per a l'exercici 2020, línia S6030000, denominada «Suport a la Xarxa Jove», té consignats els crèdits necessaris per a donar cobertura pressupostària al finançament de les referides actuacions, de conformitat amb el que preveu l'article 168.1 A) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
En virtut d'allò que s'ha exposat, i de conformitat amb el que preveu l'article 160.4.b de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, en relació amb els articles 6 i 11 de la Llei 15/2017, de 10 de novembre, de la Generalitat, de Polítiques integrals de la joventut, resolc:  
  
Primer. Objecte  
Concedir subvencions nominatives corresponents a l'exercici 2020, en concepte d'ajudes per al finançament de despeses de personal professional de joventut, a les mancomunitats i pels imports que s'indiquen a continuació:  
  
 Mancomunitat CIF Import  
1 Mancomunitat Alto Palancia U3852665U 69.300 -  
2 Mancomunitat Comarcal els Ports S6234492Z 69.300 -  
3 Mancomunitat Espadà-Millars D01831441 37.500 -  
4 Mancomunitat Marina Baixa T0174890S 69.300 -  
5 Mancomunitat Circuit Cultural   
Comarcal de la Marina Alta F6403514R 101.100 -  
6 Mancomunitat de l'Alcoià i el Comtat Q5453673U 69.300 -  
7 Mancomunitat de Municipis   
Bajo Segura Z1263125C 69.300 -  
8 Mancomunitat de la Ribera Baixa R5072661T 101.100 -  
9 Mancomunitat de la Ribera Alta F6217593C 101.100 -  
10 Mancomunitat del Interior Tierra   
del Vino J2865331C 69.300 -  
11 Mancomunitat La Serranía K5666547P 69.300 -  
12 Mancomunitat de la Valldigna L0422951L 37.500 -  
13 Mancomunitat de Municipis de la Safor J7699491S 101.100 -  
14 Mancomunitat de Municipis de la Vall d'Albaida Y7501013J 101.100 -  
15 Mancomunitat Alto Turia I1956561F 37.500 -  
16 Mancomunitat Camp de Túria Q2518549Y 69.300 -  
17 Mancomunitat de Municipis Castelló Nord U060248A 37.500 -  
18 Mancomunitat de Municipis del Rincón de Ademuz L1340926G 37.500 -  
19 Mancomunitat de les Valls O9242607H 37.500 -  
20 Mancomunitat de la Baronia L7990835P 37.500 -  
21 Mancomunitat Alt Maestrat W9938864L 37.500 -  
22 Mancomunitat Hoya de Buñol-Chiva L9936064L 69.300 -  
23 Mancomunitat Intermunicipal de l'Horta Sud C9854010X 37.500 -  
24 Mancomunitat l'Horta Nord Z6503383L 69.300 -  
25 Mancomunitat La Costera-Canal Q9587829M 101.100 -  
26 Mancomunitat Plana Alta G8042989D 37.500 -  
27 Mancomunitat del Carraixet Y7951225F 69.300 -  
28 Mancomunitat de la Canal de Navarrés D6948697S 69.300 -  
29 Mancomunitat La Vega Y2924864P 37.500 -  
30 Mancomunitat del Baix Maestrat I90845265 37.500 -  
31 Mancomunitat del Penyagolosa-Pobles del Nord Y9637266P 37.500 -  
32 Mancomunitat l'Ènova W90491240 37.500 -  
33 Mancomunitat Serveis Socials de la Mariola S4132903L 37.500 -  
34 Mancomunitat de la Vid i el Marmol B4491864U 37.500 -  
35 Mancomunitat de Serveis Beneixama   
i el Camp de Mirra Cañada M24830392 37.500 -  
36 Mancomunitat L'Alacantí N2559010S 37.500 -  
  
  
El contingut concret del servei finançat figura en l'annex I de la present resolució.  
  
Segon. Finançament i crèdit pressupostari  
El finançament de les referides actuacions s'imputarà a la línia nominativa de subvenció S6030000 «Suport a la Xarxa Jove», inclosa en la Llei 10/2019, de 27 de desembre, de Pressupostos de la Generalitat per a l'exercici 2020, en el capítol 4 del Pressupost de l'IVAJ, que té com a objectiu desenvolupar, integrar i coordinar més eficientment les polítiques públiques de la Comunitat Valenciana que incideixen en la població jove:  
Programa: IVAJ SECCIÓ 16: «Suport a la Xarxa Jove»  
Aplicació pressupostària: 16.00761. G4  
Línia de subvenció: S6030000  
Import màxim: 2.113.200 - (dos milions cent tretze mil dos-cents euros).  
  
Tercer. Procediment  
1. L'entitat beneficiària haurà de manifestar la seua conformitat amb la concessió de la subvenció, d'acord amb les condicions establides en la present resolució, en el model de conformitat que s'inclou com a annex II.  
Aquest document, degudament emplenat i signat, haurà de tramitar-se amb certificat, utilitzant els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana (http://www.gva.es/va/inicio/procedimientos'id\_proc=19001).  
  
2. Juntament amb la conformitat, en els supòsits que el compte bancari de l'entitat no estiguera d'alta a l'IVAJ o haguera de modificar les seues dades, s'haurà d'aportar el full de dades bancàries degudament emplenat, d'acord amb el que estableix l'Ordre 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris.  
  
  
Quart. Obligacions de l'entitat beneficiària  
Cadascuna de les entitats beneficiàries d'aquesta subvenció quedarà obligada a:  
1. Contractar o nomenar professionals de joventut, a jornada completa, des de la data del contracte o nomenament fins al 31 de desembre de 2020, o bé mantindre les persones contractades o nomenades en els anys 2018 o 2019. La qualificació i els requisits del personal indicat s'especifiquen en els punts 1.1 i 1.2 de l'annex I.  
La incorporació del personal tècnic finançat per aquesta subvenció no podrà implicar, en cap cas, la reducció de la plantilla que, de manera efectiva, treballe en el departament de joventut, ni del que s'inclou en la relació de llocs de treball de la mancomunitat. Tampoc no podrà suposar una reducció en el pressupost que, amb caràcter previ a la subvenció, la mancomunitat tenia consignat per a joventut.  
  
Els processos de selecció es faran tenint en compte les funcions pròpies de les polítiques de joventut que ha d'exercir el personal contractat o nomenat, i els requisits d'aquest personal s'ajustaran el que s'estableix en el Pla concertat de joventut 2019-2023, de municipalització de les polítiques integrals de joventut, que s'indiquen en l'annex I d'aquesta resolució.  
2. Comunicar a l'IVAJ el nomenament o el contracte de treball subscrit (annex III) i presentar la documentació acreditativa en el termini de 10 dies comptadors des de la seua formalització.  
Les mancomunitats en les quals, aquest nomenament o contractació s'haja realitzat amb anterioritat a la publicació de la present resolució hauran d'indicar-ho en el corresponent apartat de l'annex II i presentaran el nomenament o contracte de treball subscrit.  
3. Sotmetre's a les actuacions de comprovació que efectuarà l'IVAJ, així com qualssevol altres de comprovació i control financer que puguen realitzar els òrgans de control competents, i aportar tota la informació que li siga requerida en l'exercici de les actuacions anteriors.  
  
4. Comunicar a l'IVAJ l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
5. Declarar que no està incursa en cap causa de prohibició per a obtindre la condició de beneficiària, d'acord amb el que estableix l'article 13 de la llei 38/2003, de 17 de novembre, General de Subvencions, i que ha complit les obligacions de reintegrament de subvencions que, en el seu cas, se li hagueren exigit.  
6. Disposar dels llibres comptables, registres diligenciats i altres documents, degudament auditats en els termes exigits per la legislació aplicable, amb la finalitat de garantir l'adequat exercici de les facultats de comprovació i control.  
7. Conservar els documents justificatius de l'aplicació dels fons rebuts, inclosos els documents electrònics, en tant que puguen ser objecte de les actuacions de comprovació i control.  
8. Procedir al reintegrament dels fons percebuts en els supòsits contemplats en l'article 37 de la Llei 38/2003, General de Subvencions.  
  
9. Quedar, en tot cas, subjectes a les obligacions que estableix l'article 14 de la Llei 38/2003, de 17 de novembre, general de subvencions, i qualsevol altra que establisca la normativa aplicable.  
10. Complir les obligacions específiques que figuren detallades en l'annex I de la present resolució.  
11. Presentar, en finalitzar el període de vigència de la resolució, un informe-memòria de les actuacions realitzades, en el qual s'avaluaran els objectius.  
12. Facilitar la participació de les persones nomenades o contractades, en les reunions i activitats de formació i comunicació convocades per l'IVAJ.  
13. Acordar amb l'IVAJ les accions de comunicació (mitjans, xarxes socials, material imprés, etc.) i fer constar, en totes aquelles publicacions o accions de difusió, que són finançades per l'IVAJ. Quan l'entitat beneficiària exhibisca el seu logotip, haurà d'incloure, al costat, el que li facilite l'IVAJ, amb la mateixa grandària i les mateixes condicions de visibilitat.  
14. Disposar de locals o espais i mitjans tècnics adequats per al desenvolupament del treball de les persones nomenades o contractades.  
15. Designar una persona de la mancomunitat, que no podrà ser la persona nomenada o contractada, perquè actue com a interlocutora amb l'IVAJ en les qüestions relacionades amb el compliment de les obligacions que s'estableixen en els punts anteriors.  
  
Cinqué. Activitats que cal realitzar  
Les activitats genèriques a realitzar per les persones contractades o nomenades seran:  
1. Facilitar el contacte i la coordinació entre les persones responsables de les regidories competents en matèria de joventut i el personal tècnic de joventut de l'àrea geogràfica, per a la creació de xarxes o el funcionament de les existents.  
2. Informar i assessorar les persones responsables de les regidories competents en matèria de joventut i el personal tècnic, sobre les activitats, recursos, serveis, programes i convocatòries de la Generalitat que puguen interessar a les persones joves.  
3. Fer costat al personal tècnic dels municipis que formen part de la mancomunitat en el disseny, l'elaboració i l'avaluació de plans de joventut, en la realització i difusió de campanyes informatives i educatives, i en la programació d'activitats d'oci educatiu per a joves.  
  
4. Donar suport al treball dels diferents serveis de la Generalitat a l'àrea geogràfica, en tots els programes, activitats i campanyes dirigides a joves i adolescents, o que els afecten, amb l'objectiu d'aconseguir la coordinació entre totes les entitats que actuen al territori.  
  
5. Facilitar el contacte i la col·laboració entre associacions i/o grups de joves de l'àrea geogràfica i donar suport a les activitats conjuntes que organitzen.  
6. Fomentar una participació més activa de les persones joves en tots els àmbits, especialment en la creació d'associacions juvenils, la realització d'activitats de voluntariat, fòrums joves o qualsevol altra forma de participació, i oferir-los informació, assessorament i suport.  
  
7. Recopilar informació sobre recursos i activitats d'interés per a joves a les àrees geogràfiques d'actuació i incorporar-la als directoris i les xarxes socials que es determinen.  
8. Informar directament les persones joves que no tinguen accés a serveis d'informació juvenil sobre recursos, serveis, activitats, convocatòries, etc.  
9. Qualsevol altra que tinga com a objectiu desenvolupar, integrar i coordinar més eficientment les polítiques públiques de la Comunitat Valenciana que incideixen en la població jove.  
A més, la persona contractada o nomenada haurà d'assistir a les reunions de coordinació, les sessions o cursos de formació i les activitats de difusió a les quals siga convocada per l'IVAJ.  
  
Sisé. Forma de pagament  
1. L'ajuda es farà efectiva, de conformitat amb el que disposa l'article 171 de la Llei 1/2015, de 6 de febrer, d'hisenda pública, del sector públic instrumental i de subvencions, de la següent forma:  
- En el cas de les mancomunitats que comuniquen la continuïtat de la persona contractada o nomenada, es podrà lliurar, a sol·licitud de l'entitat beneficiària, una bestreta de fins a un 30 %, a la recepció per l'IVAJ del document de conformitat amb la concessió de la subvenció, d'acord amb el model que s'inclou com annex II d'aquesta resolució. En el cas de nova contractació o nomenament, aquesta bestreta es podrà sol·licitar, i es lliurarà en presentar l'annex III.  
- Podran realitzar-se posteriors pagaments a compte, imputables a l'import pendent de la subvenció, de fins a un 30 % d'aquesta, a sol·licitud de les entitats beneficiàries, després de l'aportació i comprovació de la documentació justificativa de l'efectiva i correcta aplicació de la quantitat que s'abona a compte.  
2. Els pagaments es faran efectius mitjançant transferència bancària. Amb caràcter previ a cada pagament, l'entitat beneficiària haurà d'acreditar que compleix les condicions que estableix l'article 34.5 de la Llei 38/2003, de 17 de novembre, general de subvencions, i qualsevol altra que establisca la normativa aplicable.  
  
Seté. Justificació  
1. Podran imputar-se a aquesta subvenció les despeses efectuades entre l'1 de gener i el 31 de desembre de 2020.  
2. Del total de l'import de la subvenció, 33.000 euros podran justificar-se pels costos salarials derivats del nomenament o la contractació de personal de grup A, amb els requisits establits en el punt 1.1 de l'annex I, i la resta de l'import, fins a 4.500 euros, podrà justificar-se com a despeses de desplaçament d'aquest personal o altres despeses de naturalesa corrent necessàries per a l'execució de les actuacions que s'inclouen en el punt 2 del mencionat annex.  
3. Les mancomunitats a les quals correspon una subvenció superior a 37.500 euros, a més de l'indicat en el punt anterior, podran justificar 27.300 pels costos salarials derivats del nomenament o la contractació de cada persona del grup B, amb els requisits establits en l'apartat corresponent del punt 1.1 de l'annex I.  
L'import restant podrà justificar-se com a despeses de desplaçament d'aquest personal o altres despeses de naturalesa corrent necessàries per a l'execució de les actuacions que s'inclouen en el punt 2 del mencionat annex I.  
4. Quan se sol·licite un pagament a compte haurà de justificar-se la despesa corresponent al total de la bestreta o pagament a compte anterior, mitjançant la presentació de la següent documentació:  
a) Certificació del secretari o secretària, interventor o interventora de l'entitat, en el qual s'expressaran les dates inicial i final del període de meritació certificada i la relació de les despeses que es justifiquen, i en els costos salarials es desglossarà la quantia que corresponga a percepcions salarials i la corresponent a cotitzacions obligatòries a la Seguretat Social.  
b) Memòria que reculla les actuacions realitzades per la persona o persones contractades o nomenades en el període comprés en la certificació anterior.  
5. Fins al dia 15 de desembre de 2020 es presentarà davant l'IVAJ, a més de la documentació indicada en el punt anterior, un certificat del secretari o secretària, interventor o interventora de l'entitat en el qual s'incloguen els ingressos, les ajudes, els recursos i subvencions rebuts per a l'objecte per al qual es concedeix la subvenció o, en el seu cas, declaració de no percepció d'altres ajudes.  
En cas de quantitats reportades i pendents d'abonament per causa no imputable a l'entitat, que es troben en la fase comptable AD o posterior, s'admetrà el certificat, signat pel secretari o secretària, interventor o interventora, en el qual es faça constar aquest fet.  
6. La liquidació final de la subvenció es produirà una vegada l'entitat beneficiària aporte la documentació relacionada en l'apartat anterior.  
  
  
  
Huité. Obligacions davant de tercers  
L'IVAJ no adquirirà cap obligació respecte de la selecció dels mitjans personals necessaris per a la realització de l'objecte de la present subvenció, que correspondrà a l'entitat beneficiària, i seran a càrrec seu, tant les obligacions econòmiques, com qualsevol altra que se'n derive, en funció del seu règim jurídic. L'IVAJ quedarà exonerat de tota responsabilitat respecte a aquest personal, les persones usuàries o qualssevol tercers, inclosa l'Administració Tributària i la Seguretat Social.  
  
  
Nové. Seguiment  
L'IVAJ, directament o a través de tercers, realitzarà un seguiment periòdic mitjançant contacte directe amb l'entitat local, el personal contractat o nomenat i les persones ateses, o per qualsevol altre mitjà que estime adequat per a comprovar el compliment de l'objecte de la subvenció.  
  
Desé. Notificació a la Comissió Europea  
Les ajudes concedides no necessiten notificar-ho a la Comissió Europea ja que no reuneixen els requisits de l'apartat 1 de l'article 107 del Tractat de Funcionament de la Unió Europea, atés que els destinataris directes són entitats locals que exerceixen poders públics i tenen caràcter d'administració pública.  
  
Onzé. Compatibilitat amb altres ajudes  
Les ajudes concedides són compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, tenint en compte que l'import total de les subvencions rebudes en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, en aquest cas el reintegrament de la dita quantitat.  
  
Dotzé. Minoració, anul·lació i reintegrament de subvencions  
Pertocarà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde que correspon el reintegrament, o la data en què el deutor ingresse el reintegrament, si és anterior, en els supòsits que estableix l'apartat 1 de l'article 37 de la Llei general de subvencions. El reintegrament es reclamarà pel procediment que preveu l'article 172 de la Llei 1/2015, de 6 de febrer, de la Generalitat.  
  
  
Tretzé. Període de temps que considera la subvenció  
Posat cas que alguna de les entitats beneficiàries haja contractat o nomenat personal inclòs contemplat en la present resolució abans de la seua entrada en vigor o execució efectiva, sempre que ho haja fet amb les condicions i les funcions contemplades, podrà, prèvia justificació d'això, cobrir l'import d'aquest període des de l'u de gener de 2020 fins que es faça efectiva la present resolució, sense sobrepassar l'import pressupostat.  
  
Contra la present resolució, que posa fi a la via administrativa, pot interposar-s'hi un recurs contenciós administratiu davant la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà la publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que l'entitat local interessada, prèviament, i amb caràcter potestatiu, de conformitat amb el que disposa l'article 44 de la mencionada llei, puga requerir l'IVAJ perquè anul·le o rectifique aquesta resolució, en el termini de dos mesos comptats des que haguera conegut o pogut conéixer la resolució.  
  
València, 23 de maig de 2020.- El director general de l'Institut Valencià de la Joventut: Jesús Martí Madal.  
  
  
  
  
ANNEX I  
Programa finançat  
  
1. Personal  
1.1. El Pla de municipalització de les polítiques integrals de joventut inclou, per a l'any 2020, els perfils professionals de joventut següents:  
  
- Coordinador/a: persona encarregada de planificar, coordinar i organitzar les polítiques integrals de joventut. Aquesta de persona s'enquadra com a tècnica del grup A, amb titulacions universitàries d'Educació Social, Treball Social, Psicologia, Pedagogia o Magisteri, acceptant-se també qualsevol titulació universitària superior que estiga avalada per 3 anys d'experiència en l'àmbit de joventut i formació específica de polítiques integrals de joventut i desenvolupament comunitari.  
- Dinamitzador/a: persona que intervé directament amb joves. S'enquadra com a personal tècnic del grup B, per al qual es requerira estar en possessió del títol de Cicle formatiu de grau superior de Formació Professional, en concret, Tècnic Superior en Animació Sociocultural i Turística, o el títol de Tècnic Superior en Integració Social, o qualsevol altra titulació equivalent, i formació específica en polítiques integrals de joventut i desenvolupament comunitari.  
1.2. Cada mancomunitat contractarà o nomenarà a una persona, tècnica del grup A, amb el perfil indicat en el punt 1, mitjançant un procediment selectiu en el qual es garantisquen els principis d'igualtat, mèrit, capacitat i publicitat. Es valorarà com a mèrit la formació i l'experiència específica en polítiques integrals de joventut i desenvolupament comunitari, incloses actuacions de voluntariat.  
Excepcionalment, es podrà contractar o nomenar a personal del grup B per a realitzar les funcions establides en el paràgraf anterior, per raons d'eficàcia, quan això supose la continuïtat de la persona contractada en el conveni subscrit per aquestes entitats amb l'IVAJ l'any 2018.  
  
1.3. Per a acreditar l'experiència en l'àmbit de joventut i la formació específica en polítiques integrals de joventut poden utilitzar-se criteris com:  
- Haver treballat en administracions o entitats públiques realitzant funcions de planificació, coordinació, organització i avaluació de programes, activitats i serveis dirigits a població entre 12 i 30 anys.  
  
- Haver treballat en entitats privades realitzant funcions de planificació, coordinació, organització i avaluació de programes, activitats i serveis dirigits a població entre 12 i 30 anys.  
- Haver realitzat formació en polítiques integrals de joventut: màsters i cursos de postgrau, títols universitaris o cicles formatius que aborden totalment o sectorialment les polítiques de joventut i les seues metodologies  
- Haver realitzat el curs de direcció d'activitats de temps lliure infantil i juvenil.  
- Estar en possessió del certificat de professionalitat d'Informació Juvenil i qualssevol altres certificats de professionalitat relacionats amb joventut.  
- Haver realitzat activitats de voluntariat de forma continuada en associacions juvenils.  
1.4. A més de la persona de grup A indicada en el punt anterior, podran nomenar o contractar personal del grup B, amb el perfil de dinamitzador/a que s'assenyala en el punt 1, les mancomunitats següents:  
  
Mancomunitat Alto Palancia 1 persona  
Mancomunitat Comarcal els Ports 1 persona  
Mancomunitat Marina Baixa 1 persona  
Mancomunitat de l'Alcoià i el Comtat 1 persona  
Mancomunitat de Municipis Bajo Segura 1 persona  
Mancomunitat del Interior Tierra del Vino 1 persona  
Mancomunitat La Serranía 1 persona  
Mancomunitat Camp de Túria 1 persona  
Mancomunitat Hoya de Buñol-Chiva 1 persona  
Mancomunitat l'Horta Nord 1 persona  
Mancomunitat del Carraixet 1 persona  
Mancomunitat de la Canal de Navarrés 1 persona  
Mancomunitat Circuit Cultural Comarcal de la Marina Alta 2 persones  
Mancomunitat de la Ribera Baixa 2 persones  
Mancomunitat de la Ribera Alta 2 persones  
Mancomunitat de Municipis de la Safor 2 persones  
Mancomunitat La Costera-Canal 2 persones  
Mancomunitat de Municipis de la Vall d'Albaida 2 persones  
  
  
Aquest nomenament o contractació es realitzarà mitjançant un procediment selectiu en el qual es garantisquen els principis d'igualtat, mèrit, capacitat i publicitat. Es valorarà com a mèrit la formació i l'experiència específica en polítiques integrals de joventut i desenvolupament comunitari, incloses actuacions de voluntariat.  
5. En cas de produir-se baixes temporals per malaltia o maternitat del personal contractat o nomenat, l'entitat beneficiària estarà obligada a cobrir les baixes produïdes, procedirà a contractar nou personal pel temps que calga i assumirà directament el cost que aquestes baixes puguen ocasionar. No seran subvencionables els períodes temporals en què aquest personal no estiga efectivament contractat o nomenat, ni aquells en què no hi haja continuïtat en la prestació del servei per no haver-se cobert les baixes que es produïsquen.  
  
  
2. Actuacions que cal realitzar  
Les persones contractades o nomenades en virtut de la present subvenció hauran de realitzar les activitats següents:  
2.1. Anàlisi de la realitat de la mancomunitat i els municipis que la integren, que inclourà:  
- Recopilació de les dades necessàries per a l'elaboració del Mapa de recursos i serveis per a joves i del Mapa d'oci educatiu (entitats, espais, programes, ajudes i activitats), i la seua inclusió en l'aplicació informàtica que facilitarà l'IVAJ,  
- Recopilació de dades estadístiques referides a les persones joves del territori.  
- Enquesta de necessitats, demandes i interessos de les persones joves, que inclourà la realització d'enquestes a joves.  
- Entrevistes a professionals de joventut i/o persones significatives en l'àmbit territorial.  
A més de l'aplicació informàtica, l'IVAJ facilitarà els models de formularis d'enquestes o entrevistes a utilitzar.  
2.2. Presentació dels resultats del diagnòstic a les diferents entitats professionals i grups de joves de la zona; debat i recollida de propostes sobre el diagnòstic presentat amb els diferents col·lectius, i organització d'un Fòrum Jove.  
2.3. Les dades obtingudes s'utilitzaran per a l'elaboració del Pla jove territorial. Les mancomunitats que ja hagen realitzat aquest diagnòstic amb anterioritat hauran de mantindre actualitzada la informació.  
2.4. D'acord amb el Pla jove territorial, i amb el pla de treball que es realitze, es duran a terme, en l'àmbit de la mancomunitat i en els municipis que la integren, els següents programes:  
a) Educació en la participació, Mitjançant la realització de les funcions següents:  
- Facilitar el contacte i la col·laboració entre associacions i/o grups de joves de l'àrea.  
- Impulsar i promoure la realització de trobades entre les persones joves i les diferents administracions, amb la finalitat de trobar un espai de diàleg i de treball conjunt.  
- Realitzar un programa de foment de la participació en:  
· Instituts d'Educació Secundària (IES)  
· Centres juvenils  
· Associacionisme  
· Grups de joves  
b) Consells de joventut: Suport als consells territorials, o a les associacions o grups de joves per a la creació de consells.  
c) Oci educatiu: Contacte i coordinació amb les entitats i el personal tècnic que intervinga en aquest àmbit, dins de l'àrea geogràfica, impulsant la participació de les persones joves.  
d) Voluntariat: Col·laboració amb les entitats de voluntariat dels municipis compresos en l'àrea geogràfica per a la promoció del voluntariat.  
e) Educació en valors: Campanyes de sensibilització i educació en valors utilitzant els recursos del programa M'Importa de l'IVAJ i els que puguen oferir altres administracions i entitats, especialment les d'àmbit local.  
f) Carnet Jove: Mitjançant la realització de les funcions següents:  
- Promoure que es conega entre la població jove i facilitar-ne l'accés.  
- Fomentar l'adhesió al Carnet Jove d'entitats i empreses de la zona d'influència de la mancomunitat.  
g) Bones pràctiques. Detecció i difusió de bones pràctiques de joventut en l'àmbit local i presentació de bones pràctiques en les convocatòries que realitze l'IVAJ.  
h) Informació juvenil: Mitjançant la realització de les funcions següents:  
- Foment de la participació de les persones joves en la selecció, l'elaboració, el tractament i la difusió de la informació, especialment mitjançant la realització de programes de corresponsals.  
- Detecció de necessitats informatives de les persones joves que resideixen en els municipis amb població menor de 5.000 habitants.  
- Col·laboració amb el personal tècnic dels serveis d'informació juvenil dels municipis de la mancomunitat per a la difusió d'informació sobre activitats, recursos, serveis i campanyes de la Generalitat dirigits a joves.  
- Participació, d'acord amb l'IVAJ, en activitats de joventut com fires, congressos, trobades, etc. que s'organitzen en l'àrea geogràfica.  
  
- Atenció directa a les persones joves quan no tinguen accés a serveis d'informació juvenil.  
- Seguiment, avaluació i informe de les activitats, campanyes, actuacions i programes que es realitzen, utilitzant els models que facilite l'IVAJ.  
  
3. Coordinació  
3.1. Per al disseny i la implementació de les polítiques de joventut, les persones contractades o nomenades hauran de coordinar-se amb:  
a) Les persones que treballen en altres àrees de la mancomunitat.  
b) El personal dels municipis de més de 5.000 habitants beneficiaris de la línia de subvenció S5277000 «Pla de finançament concertat amb entitats locals» que formen part de la mancomunitat o que es troben en l'àrea geogràfica.  
c) Les i els professionals de joventut dels restants municipis que formen part de la mancomunitat o que es troben en l'àrea geogràfica. En el cas de no haver-n'hi, amb les persones responsables de polítiques de joventut o que treballen amb joves (ADL, associacions...).  
d) El personal assignat al contracte de suport a la Xarxa Jove, d'acord amb les instruccions que facilite l'IVAJ.  
e) L'IVAJ, participant en sessions de formació i en les reunions de coordinació que s'establisquen.  
3.2. La persona designada per la mancomunitat, a la qual fa referència el punt 15 de l'apartat quart de la resolució, serà la interlocutora davant l'IVAJ per als assumptes de tràmit relacionats amb la subvenció, rebrà la informació relativa a les activitats que es realitzen, i donarà l'orientació i el suport necessaris a la persona contractada o nomenada per al desenvolupament de les funcions encomanades.